РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/229-14

29. август 2014. године

Б е о г р а д

**З А П И С Н И К**

**12. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 29. АВГУСТА 2014. ГОДИНЕ**

Седница је почела у 9,20 часова.

Седници је председавала Тања Томашевић Дамњановић, заменик председника Одбора.

Седници су присуствовали чланови Одбора: Биљана Илић Стошић, Биљана Савовић, Живан Ђуришић, Александар Мартиновић, Ласло Варга, Владимир Ђукановић, Велинка Тошић и Неђо Јовановић.

Седници нису присуствовали Петар Петровић, председник Одбора, и чланови Одбора: Олгица Батић, Мехо Омеровић, Драган Пауновић, Милетић Михајловић, Мирјана Андрић, Балша Божовић, Јован Марковић, нити њихови заменици.

Седници је, као повереник предлагача закона, присуствовао Јован Ћосић, шеф одсека у Министарству правде.

На предлог заменика председника Одбора једногласно је утврђен следећи

Д н е в н и р е д :

1. Разматрање Предлога закона о оверавању потписа, рукописа и преписа, који је поднела Влада (број 011-2568/14, од 31. јула 2014. године), у начелу;
2. Разматрање Предлога закона о промету непокретности, који је поднела Влада (број 464-2711/14, од 22. августа 2014. године), у начелу;
3. Разно.

Пре преласка на рад по утврђеном дневном реду усвојен је, без примедаба, записник са 11. седнице Одбора.

**Прва тачка дневног рада**: **Разматрање Предлога закона о оверавању потписа, рукописа и преписа у начелу**

Предложени закон Одбору је укратко представио Јован Ћосић, повереник предлагача овог закона.

Поводом појединих решења Предлога закона говорио је Владимир Ђукановић.

На основу члана 156. став 3. Пословника Народне скупштине, Одбор је поднео следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о оверавању потписа, рукописа и преписа у начелу.

За известиоца Одбора на седници Народне скупштине одређена је Тања Томашевић Дамњановић, заменик председника Одбора.

**Друга тачка дневног рада**: **Разматрање Предлога закона о промету непокретности у начелу**

Предложени закон Одбору је укратко представио Јован Ћосић, повереник предлагача овог закона.

Поводом појединих решења Предлога закона говорио је Неђо Јовановић.

На основу члана 156. став 3. Пословника Народне скупштине, Одбор је поднео следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о промету непокретности у начелу.

За известиоца Одбора на седници Народне скупштине одређена је Тања Томашевић Дамњановић, заменик председника Одбора.

**Трећаа тачка дневног реда: Р а з н о.**

У оквиру ове тачке није било предлога, нити питања чланова Одбора.

Седница је завршена у 9,50 часова.

СЕКРЕТАР ЗАМЕНИК ПРЕДСЕДНИКА

Љиљана Милетић Живковић Тања Томашевић Дамњановић